Pomiješane reakcije svijeta na dodjelu Nobelove nagrade predsjedniku Obami
Reakcije iz svijeta, ali i Sjedinjenih Država pomiješane su – neki državnici i političari čestitaju, a neki vjeruju da je nagrada preur
Vijest objavljena u Oslu da je za dobitnika Nobelove nagrade za mir izabran predsjednik Barack Obama izazvala je nevjericu. Ubrzo su počele pristizati čestitke iz cijelog svijeta – između ostalih, od laureata Mikhaila Gorbacheva i Wangarija Mathaiija, prijašnjih dobitnika Nobelove nagrade za mir. A izraelski predsjednik Shimon Peres, koji je tu nagradu dobio 1994.-e godine, rekao je da izbor Baracka Obame znači da je mir na Srednjem istoku sada stvaran i konkretan cilj: Izraelski ministar obrane također je poslao svoje čestitke, kao i palestinski pregovarač Saeb Erekat, koji se nada da će ovaj izbor pomoći u borbi za mir između Izraelaca i Palestinaca. U prvim reakcijama arapskog svijeta uvjerljivo prevladavaju pozitivne ocjene. Bivši šef egipatski diplomacije i glavni tajnik Arapske lige Esmet Abdel Meguid, koji je godinama sudjelovao u mirovnim pregovorima na Srednjem istoku, izjavio je da nagrada dodijeljenja gospodinu Obami predstavlja pozitivan korak ka miru u regiji. U Saudijskoj Arabiji se bilježe izrazi zadovoljstva dodjelom Nobelove nagrade Baracku Obami. Jamal Kashoggi, urednik i izdavač utjecajnog dnevnika Al Watan, vjeruje da je gospodin Obama osvojio nagradu za mir zahvaljujući otvaranju prema arapskom i islamskom svijetu, što je pokazao u lipnju kada se muslimanima i Arapima obratio s Kairskog sveučilišta. I glavni tajnik NATO saveza Anders Fogh Rasmussen čestitao je predsjedniku Obami, rekavši da je on učinio izvanredne napore na jačanju međunarodne diplomacije i suradnje između naroda. Predsjednik Obama je pokazao i odlučnu predanost da pomogne u izgradnji mira i brani osnovna ljudska prava, surađujući pritom i sa Sjevernoatlanskim savezom. Tu je čast itekako zaslužio – rekao je glavni tajnik NATO saveza. Svoje čestitke predsjedniku Obami uputio je i Javier Solana, glavni tajnik Vijeća Europske unije i visoki predstavnik za zajedničku vanjsku i sigurnosnu politiku. On je rekao da je time potvrđeno izuzetno čelništvo Baracka Obame, njegova predanost borbi za mir te njegova neumorna usredotočenost na međunarodnu diplomaciju. No, ne misle svi da je izbor američkog predsjednika za dobitnika Nobelove nagrade za mir dobar izbor. Jedan dužnosnik Hamasa rekao je da gospodin Obama mora još puno učiniti i da do sada ničime nije pridonio miru i pravdi u svijetu. Glasnogovornik talibana rekao je da je predsjednik Obama trebao dobiti nagradu za povećanje nasilja i ubijanje civila. Neki analitičari se pitaju je li do ove nagrade došlo prerano u Obaminom predsjedničkom mandatu – samo devet mjeseci nakon što je postao predsjednikom - budući da do sada nije postigao nikakve značajne rezultate na planu vanjske politike. Dodjela Nobelove nagrade predsjedniku Obami u Aziji je naišla na suzdržane i miješane reakcije. Ovaj sin afričkog imigranta i majke Amerikanke izuzetno je popularan u inozemstvu - za razliku od svog prethodnika Georgea Busha - a posebno je omiljen u Indoneziji, gdje je proveo dio svog djetinjstva, kad je s majkom i očuhom živio u Jakarti. Wimar Witoelar, politički je komentator i bivši glasnogovornik predsjednika u Jakarti. On je vijest o dobitniku nagrade nazvao fantastičnom: